
Când prea lunga răbdare devine resemnare... 
Data: 18 martie 2024 


Lesne de înţeles că o comunitate (popor, naţiune) are două mari componente: componenta fizică sau trupul (indivizii alcătuitori) şi cea 
spirituală sau specificul respectivei comunităţi (totalitatea relaţiilor interumane prin care fiecare grupare se aseamănă în plan general 
uman cu celelalte şi, în acelaşi timp, se deosebeşte de ele în plan cultural-identitar). De unde concluzia: Tot ceea ce constituie esenţial, iar 


prin aceasta definitoriu pentru individ (lăcomia sau, dimpotrivă, generozitatea, necinstea sau onestitatea, cruzimea sau mila, perfidia sau 


sinceritatea etc.), la nivel de comunitate devine atât de nesemnificativ, încât specificul acesteia nu poate fi 
perceput de un străin doar din gândirea şi comportamentul mai mult sau mai puţin schimbătoare ale câtorva 
membri, fie ei chiar şi exponenţiali prin jocurile politice. Ba mai mult, este cumplit de nedrept ca o pădure să fie 
redusă la nivelul uscăturilor din ea şi ca sensul existenţial al unui popor să fie apreciat după spusele şi faptele 
unor nevrednici cu funcţii politice. Bunăoară, aşa ca pretinşii cârmuitori ai României postdecembriste, cu toţii 


agramaţi, aproape toţi tâlhari şi trădători şi, până în clipa de faţă, doar unii dintre ei penali cu acte în regulă. 


Da, căci absorbite în modul comunitar de-a fi şi, deci, subordonate rostului istoric al fiecărei comunităţi 
distincte, excesele într-un sens sau altul ale membrilor acesteia nu fac decât să întărească media comportamentală, respectiv fluxul 
moral-spiritual al tradiţiilor, culturii şi ştiinţei, toate aceste produse purtând pecetea specificului naţional şi contribuind într-o măsură 


mai mare sau mai mică la afirmarea lui, iar cele referenţiale intrând totodată în cultura universală şi îmbogăţind-o. 


De pildă, şi astfel revenim la oile noastre, îndelunga răbdare a unui om cu frică de Dumnezeu este pe bună dreptate considerată una 
dintre cele şapte virtuţi colaterale (eu le-aş spune fundamental-uzuale), alături de smerenie, milostenie, curăţenie, cumpătare, blândeţe şi 
hărnicie. Atâta doar că la nivel social, îndelunga răbdare dobândeşte chipul neeroic al resemnării celor mulţi, care, prin neimplicare, nu 
numai că aduc un mare deserviciu ţării şi diminuează substanţial zestrea lăsată generaţiilor următoare, dar caută să-şi justifice 
perspectivismul contraproductiv prin jalnice spuse mioritice de felul următor: „Ce ţi-e scris în frunte ţi-e pus”, „Numai mai rău să nu fie”, 


„Să nu-i dea Dumnezeu omului cât poate să ducă (să rabde)”... 


Cum Dumnezeu le-a dat românilor cu ambele mâini, dar nu le bagă şi în traistă, iată motivul pentru care ei au ajuns faimoşi în Uniunea 
Europeană şi mai departe în lume prin neghioaba răbdare ce-o au de-atâţia ani cu leprele cățărate la putere. Şi, aidoma struțului care-şi 
bagă capul în nisip când este la ananghie, grosul românilor postdecembrişti îşi vâră capetele plecate între umerii gârboviţi de poveri şi 
umilinţe, făcându-şi caraghioasa socoteală că astfel nu vor mai auzi îndemnul la deşteptare din imnul naţional. Păi de pomană se zice că 


nu există surd mai mare ca ăla care nu vrea să audă?! 


Misterul mortii Lui Corneliu Zelea 
Codreanu 

